Tobey Maguire Cipta Semula Tarian Ikoniknya Dalam Klip Belakang Tabir “Spider-Man: No Way Home”
Sony Pictures telah mengeluarkan klip video khas dari keluaran Blu-ray dan digital Spider-Man: No Way Home yang akan datang. Klip tersebut memaparkan ketiga-tiga Peter Parkers — Tom Holland, Tobey Maguire dan Andrew Garfield — berbincang tentang lakonan mereka sebagai Spider-Man untuk filem tersebut, serta memaparkan beberapa rakaman belakang tabir yang lucu ketika mereka mengenakan kostum dan bergurau, serta gelagat Tobey Maguire melakonkan semula tarian ikoniknya. Anda boleh lihat klip istimewa Spider-Man: No Way Home dibawah: Diarahkan oleh Jon Watts, No Way Home menyambung cerita dari Far From Home dimana kehidupan Peter Parker berubah 100 peratus selepas identiti Spider-Man didedahkan oleh Mysterio. Selepas meminta bantuan Doctor Strange, keadaan menjadi semakin rumit apabila musuh-musuh Spider-Man dari dunia lain mula datang memburunya.  Tom Holland kembali meneruskan peranannya sebagai  superhero kegemaran ramai, Spider-Man/Peter Parker, dan turut disertai Benedict Cumberbatch sebagai Doctor Strange, Zendaya (Euphoria, Dune) sebagai MJ, Jacob Batalon (50 State of Fright) sebagai Ned, Marisa Tomei (The King of Staten Island) sebagai Aunt May, Tony Revolori (The French Dispatch) sebagai Flash dan Hannibal Buress (Tag) sebagai Coach Wilson. Turut menyertai barisan pelakon adalah Jamie Foxx dan Alfred Molina yang kembali meneruskan peranan mereka sebagai Elector dan Doctor Octopus. 